**David Herzog  
A Mennyhez igazodva**

*David Herzog lerántotta Isten dicsősége titkairól a leplet és hogyan kapcsolódhatunk be Izrael erőteljes természetfeletti áldásaiba. Megtanulhatod, hogyan mehetsz át portálokon és kapukon, melyek a Mennybe vezetnek, ahol a természetfeletti gyógyulások, csodák, az egészség teljesen megszokottá válik. Elviheted megválaszolatlan imáidat a Mennyei Bíróságra, ahol Isten kegyelmét és igazságát kapod meg! Hozzá juthatsz természetfeletti anyagi csodákhoz, növekedéshez! Megnyithatod a Menny természetfeletti megoldásait minden problémára, amellyel csak szembekerülsz. Hozzáférhetsz ősi utakhoz és bölcsességhez, mely például megnyitotta a természetfelettit Mózes, Illés és Salamon számára is. Salamon tudott dolgokat, mert bizonyos mintákat követett, melyek a Bibliában is benne vannak az Ó és Újszövetségben is, melyek bámulatos kijelentéseket hoznak, fantasztikus dicsőséget. Ő első kézből láthatta a dicsőség felhőjének megjelenését. Hihetetlen nagy jóindulat volt az életén. Ő volt a legprosperálóbb, legbővölködőbb az egész földkerekségen és szerettem volna megtudni, hogy mit tudhatott ő és mit tudhatott Énok, amit ma még nem tudunk. David Herzog megosztja most velünk, hogyan igazodhatunk a Mennyhez, ahol rengeteg sok jel és csoda történik, mint például természetfeletti azonnali fogyás, a kopasz fejeken haj növekszik, a betegek meggyógyulnak, Isten elragadja mennyei helyekre az embereket. David most neked szeretne segíteni, hogy te is igazodhass a Mennyhez, ahol bármi megtörténhet és lehetséges.*

**SID:** Hello, üdvözöllek! Üdvözöllek világomban, ahol természetes a természetfeletti! Az egész világon tartok olyan összejöveteleket, természetfeletti tanítások elhangoznak, ahol rengeteg sok héber származású ember elfogadja a Messiást megváltójaként, mivel látják a jeleket és csodákat. Sok Messiáshívó héber származású ember eljön az alkalmainkra, hogy megtanulják mindazt, amit teszünk, de az én legnagyobb vágyam az, hogy ők többet tudjanak tenni, mint amit én tudok. Azt szeretnénk, hogy az egész Izrael megtérjen! Hasonlóképpen, de még egy kicsit úgy is mondhatnám, hogy a következő vendégem szinte már hihetetlen mi mindent meg tudott tenni. Az ő neve David Herzog, aki összejöveteleket tart kifejezetten héber embereknek s egy ilyen zsidó ember, akinek nem volt haja, tehát kopasz volt, hajat növesztett. Most el tudjátok azt képzelni, hogy van egy meg nem tért héber ember, akinek kinő a haja a kopasz fejéről? Aztán pedig jön Jézushoz?

David Herzoggal beszélgettem és sok olyan összejövetelt tartott, melyet bibliai ünnepek idején tartott meg és azt találta, hogy ilyenkor portálok nyílnak meg, melyek a Mennybe nyíló utak. Az egyik ilyen összejövetel éppen Pünkösd idején volt és mi történt ott a dicsőítés vezetővel?

***DAVID:*** *Igen, az első este, amikor a dicsőítés után beszélnem kellett volna, a dicsőítés vezető ahogy felállt körülbelül, kevesebb, mint fél órán belül holtan esett össze, ott mindenki előtt a konferencia kellős közepén.*

**SID:** Micsoda kezdet ez egy konferenciának!

***DAVID:*** *Igen! Éppen azon gondolkodtam, hogy ez nem valami jó kezdése a konferenciának, hiszen holtan összeesett és 20 perctől 30 percig kétszer is meghalt. Habzott a szája és egyáltalán nem lélegzett. Mindenki megpróbált segíteni neki és imádkoztam, mások is imádkoztak, hogy jöjjön vissza a halálból. Próbálták újraéleszteni. Egy kicsit visszatért belé az élet, aztán újra meghalt. Majd megjöttek a mentősök és az Úr azt mondta nekem: „Mondd az embereknek, hogy kezdjék el a dicsőítést és imádatot és ne essenek pánikba.” Szóval, mialatt mindez történik mi elkezdtük és tovább folytattuk a dicsőítést és imádatot, és ahogy beléptek a terembe a mentősök azt mondták, hogy megérezték Isten jelenlétét. Ezek az emberek nem voltak hívők. Talán 10 emberből egy hívő lehetett, de ez a dicsőítés vezető feltámadt a halálból. Akut szívinfarktusa volt, amiről ismert, hogy nem lehet abból visszatérni különösen nem kétszer a huszadik és a harmincadik percnél. Azt mondták, hogy soha életükben nem láttak még ilyen csodát, ennek az embernek nem kellene élnie.*

**SID:** Ahogy beszélsz, azt fedeztem fel, hogy drámai módon növekszik Isten dicsőségének jelenléte. Valami nagyon jelentős dolog történt veled Izraelben, ott a Felházban. Mi történt?

***DAVID:*** *Igen, elmentem Izraelbe, ami az első utam volt Izraelben. Amint odamentem hirtelen, ott találtam magam a padlón, amint Isten ereje alatt sírok. Isten elkezdett megszólítani és azt mondta nekem: „most kezdődik el Jeruzsálemből a szolgálatod, egészen a föld végső határáig tartani fog.” Nem értettem még akkor, de visszatekintve, ez az átélés volt a dicsőség, az ébredések, a csodák és mindennek kezdete, ami ott történt velem Jeruzsálemben, a Felsőházban.*

**SID**: Sokat említjük azt a szót, hogy dicsőség, mit is jelent ez igazából? Mi Isten dicsősége?

***DAVID:*** *Igen, Isten dicsősége, Isten manifesztált vagy megnyilvánult jelenléte. Pontosan ugyanaz, mintha most, jelen pillanatban a Mennyben lennél, de mégis itt vagy a földön, tehát a Menny atmoszférája, ami téged körülvesz. Mégis itt vagy a földön.*

**SID:** Ebben a dicsőségben csodák történnek, méghozzá nem szokványos csodák. Személyesen már megosztottam többször is, de ez annyira lenyűgöző számomra, mikor David egyik alkalmán beszéltem és volt előttem egy olyan nő, akinek hozzám hasonlóan ősz haja volt. Ahogy néztem a haját, miközben Istent imádta, ott a saját szemem láttára láttam, amint az ezüstösen csillogó ősz haja barnává változott. Úgy értem, ez nem egy szokványos csoda.

***DAVID:*** *Igen, láttunk már sok ilyet megtörténni az összejöveteleinken. Még olyan is volt, hogy teljesen kopasz embernek haja nőtt ki, tehát ez teremtő csoda. Olyan is történt, hogy tetoválások eltűntek emberek bőréről, vagy emberek magasabbak lettek, tehát megnőttek. Természetesen átlagos csodák is történtek, mint például gyógyulások, bénák meggyógyultak és ezekhez hasonlók.*

**SID:** Mesélj arról az emberről, aki egy új szívet kapott. Ez számomra elképesztő.

***DAVID:*** *Ott voltam az összejövetelen és az Úr azt mondta nekem, akarom, hogy kihirdesd az idő visszafordulását! Húsz - harminc évvel visszafordítom az idő múlását, megfiatalodnak emberek testrészei, különösen a szívük. Azt mondtam, hogy van itt egy olyan ember, aki már idősebb és több szívrohama történt. Isten azt mutatja nekem rólad, hogy visszafordítja a szíved ketyegésének óráját azelőtti idővé, ami előtt megtörtént volna az infarktusod. Isten azt mutatja nekem, hogy történt egy szívprobléma, de Ő visszafordítja szíved óráját, az azelőtt időszakra. Akkor ez az ember kigombolta az ingét, mert abban a pillanatban nem érzett több fájdalmat, pedig azelőtt szívszorításai voltak. Sőt mi több, azt látta, hogy a bemetszések és a műtétek során keletkezett vágások sincsenek már ott, és olyan volt, mintha soha nem is lett volna szívproblémája.*

**SID:** Ez teljesen elképesztő! Szóval imádkoztál azért, hogy Isten fordítsa vissza az időt??!!

***DAVID:*** *Igen, mivel Jozsué is ezt tette. Megállította a napot! Én nem ezt tettem. Isten csupán azt mondta, hogy kérjem a testrészek idejének visszafordítását!*

**SID:** Az egyik olyan dolog, amit nagyon szeretek David szolgálatával kapcsolatban a dicsőség kapcsán, hogy nincsenek távolságok a dicsőségben. Más szavakkal néhány ember azt mondja: „bárcsak David imádkozna értem, akkor biztos meggyógyulnék.” Nos, imádkozhat érted, most azonnal, úgy, hogy te ott vagy az otthonodban! És bárhol is vagy, ez a csoda most azonnal is meg tud történni! Sőt mi több, meséld el annak az embernek a történetét, aki kómában volt. Ez nagyon vad! Még a nevét is tudtad!

***DAVID:*** *Igen! Lousianaban voltam, amikor Isten adott nekem ismeret beszédét és megadta a férfinek a vezeték és keresztnevét is, amely nagyon csodálatos volt. Csupán annyi ziccer volt benne, hogy ez az ember nem volt ott, abban a teremben. Megkérdeztem a tömegben, hogy ismernek-e ilyen nevű embert. Senki nem emelte fel a kezét. Végül a felesége előre jött és azt mondta: „a férjemet épp így hívják.” Nem tudtam mi baj volt a férjével, csak annyit mondtam a feleségnek akkor, hogy áll föl most őérte és imádkozni fogunk. Ahogy kimondtam a nevét, azt mondtam: „jöjj vissza!” Háromszor is kimondtam ezt. A hölgy hátraesett Isten Szellemétől, majd a következő nap visszajött az összejövetelre és azt mondta: „te ezt nem tudhattad, de a férjem már negyedik napja kómában volt. És, amikor a nevén szólítottad, hogy jöjjön vissza, felkelt a kómából.”*

**SID:** Tehát azt akarod mondani, hogy nevén szólítottad, imádkoztál érte és milyen messze volt ő tőled?

***DAVID:*** *Talán két km-re volt távolabb tőlünk, a kórházban.*

**SID:** Tehát nem volt ott jelen.

***DAVID:*** *Így van! Ugyanaz, ugyanabban az időben, amikor nem volt ott jelen, mégis működött.*

**SID:** Nos, úgy gondolod, hogy ez normális. Ugye??!!

***DAVID:*** *Igen, most már azzá kezdett válni, bár ebben az időben, még engem is megdöbbentett, de arról tanítottam éppen, hogy a dicsőségben nincs időhatár és pont erről tanítottam. És azon tűnődtem, hogy Isten miért adta nekem az ismeret beszédét valakire, aki nem is volt ott jelen az összejövetelen. Ezzel Isten azt próbálta megtanítani, hogy azt aktiválja bennem, amiről prédikálok.*

**SID:** Hát szeretném, ha ezt MOST aktiválnád. Imádkoznál valakiért, aki nincs itt most? Valakiért éppen most?

***DAVID:*** *Igen!*

**SID:** Hogy gyógyuljon meg!Bármilyen probléma is legyen vele!

***DAVID:*** *Így van! Sőt valójában, ha most nézel bennünket/van sok ember, akik néznek most bennünket, akiknek szívproblémájuk van, és Isten most gyógyítja a szíved a Jézus nevében! Kihirdetem, hogy lesznek most új szívek, új szövetek, beindul a vérkeringés és még az orvosok is el fognak ezen csodálkozni. Eltűnnek szívszorítások, sőt a testben levő fémdarabok is eltűnnek most. Mindenféle teremtőfajta csoda történik most, gyógyulj meg a Jézus nevében, most azonnal! Most ellenőrizd le a tested és tegyél valami olyat, amit nem tudtál azelőtt tenni. Lásd meg, hogy milyen különbséget fedezel fel, mert most ebben a pillanatban is Isten csodákat cselekszik.*

**SID:** Nagyon szeretem a Mennyei Bíróságról szóló kijelentést! Amikor visszatérünk a szünetről, hallani fogjuk, hogy esetleg Isten miért nem válaszolt még az imáidra. Ha esetleg úgy érzed, hogy néhány imád a plafonig jut el, akkor meg fogod most érteni, hogy amint a Mennyei Bíróságra beadod a kérvényed, az imaéleted drámai módon meg fog változni. Mindjárt visszajövünk!

**SID:** Teljesen lenyűgöz az a koncepció, amit Isten letöltött David Herzog számára és ez a teljes koncepció az, hogy te a Mennyei Bíróságra beadhatod a peres ügyedet. Hogyan kezdődött el ez az egész az életedben?

***DAVID:*** *Igen, ez azzal kezdődött, hogy voltam egy olyan összejövetelen, ahol volt egy fiú. Nagy csodák történtek ott. Az édesanyja sírt és megkérdeztem, hogy miért sír. Azt mondta: „a fiamat nagyon, nagyon sok évre le fogják csukni börtönbe. Kedden lesz a bírósági tárgyalása”. S mit tett? – kérdeztem. Nos, nagyon rossz dolgokat csinált, az Interneten gyermekpornográfiát nézett és emiatt nagyon-nagyon sok évre le akarják csukni börtönbe, mivel bizonyítékokat találtak ellene a számítógépén. Oda fordultam a fiúhoz és megkérdeztem, hogy igaz-e ez? Erre ő azt felelte, igen, sajnos elrontottam a dolgokat. De megtért és bűnbánatra jutott. Ekkor azt mondtam, hogy menjünk akkor most arra a Bíróságra, ami nemcsak földi, hanem a Mennyei Bíróság. Mielőtt eljutnál a földi bíróságra, tárjuk fel peres ügyedet a Mennyei Bíró elé. Amikor ezt megtettük, átmentünk a szükséges protokollon, méghozzá azon, hogy neki bűnbánatra kellett jutnia. Láttam, hogy elhívás van az életén a szolgálatra. Isten elé tártuk a peres ügyét és elmondtunk mindent a Mennyei Bírónak, aki aztán úgy felelt: „elvégeztetett, megbocsátatott minden bűne.” Majd kedden elment a földi bíróságra. A bíró azt felelte: ”Tudod, hogy nagyon hosszú időre le fogunk csukni börtönbe, mivel meg van minden ellened szóló bizonyíték és vád?” Erre ő azt mondta: „Igen, tudom, de ha börtönbe is megyek, szeretném, ha Isten használna engem és most már boldog vagyok, mert megtértem és szabad vagyok. Erre a bíró és az ügyvéd ejtette az ügyet, mivel meghallgatták a bizonyságát. A bíró azt mondta: „Az ügy lezárva!” Tulajdonképpen pontosan úgy történt a földi bíróságon, mint ahogy a Mennyei Bíróságon! Mintha leutánozták volna azt, ami odafent történt. Nem érdemelte meg ezt az ítélethozatalt, de hát egyikőnk sem érdemli ezt meg. Nem igaz?*

**SID:** Tehát itt kaptad meg az erről szóló kijelentést! Azt is mondtad, hogy a megtérés, a bűnbánatra jutás nagyon nagy kulcs ehhez. Magyarázd ezt el.

***DAVID:*** *Igen, mert amikor te a Mennyei Bíróság elé mész bármilyen ügyben, mondjuk anyagiakra vagy egészségre tehát gyógyulásra, tehát bármi olyasmire, ami úgy tűnik, hogy nem működik az életedben természetes szinten, akkor azt a bíróságra viszed. Ha valami nem működik, akkor**odamész Isten elé, mint Igaz Bíró elé és nem csupán úgy mész elé, mint Gyógyító a gyógyulásodért, amikor szükséged van igazságszolgáltatásra, akkor a Bíró elé mész. Így kezdtem el megérteni az egészet. Azt mondtam váo. Ha a földön van földi bíróság, akkor a Mennyben is van Mennyei Bíróság és pontosan így kezdett ez megtörténni saját életemben is. Elkezdtem imádkozni és elkezdtem a Mennyei Bíró elé tárni a Mennyei Bíróságon az ügyeimet. Volt például tengeren-túlon valaki, aki tartozott nekem egy óriási nagy összegű pénzzel és nem akarta azt megadni. Az Úr elé tártam ezt az ügyet. Két nappal később visszautalta az összes pénzt. Hirtelen összehívott egy sürgősségi üzleti találkozót és az összes pénz visszakerült hozzánk. Majd egyszer Oroszországban voltunk és azért bevittek minket a rendőrőrsre, mert könyveket vittünk Oroszországba. A feleségem, Steffany emlékeztetett engem és azt mondta: ”Édesem, menjünk most a Mennyei Bíróságra!” Mialatt ott voltunk egy olyan helyen, ahol megfigyelés alatt tartottak minket, öt perccel később odajött hozzánk az egyik előállító és azt mondta: „Mehetnek.” Megkérdeztem, de miért hoztak be bennünket és miért próbáltak meg letartóztatni? Erre azt felelte: „Ne kérdezzenek semmit, csak menjenek.”*

**SID:** Annyira szeretem Daviddal kapcsolatban azt, hogy Isten letölti számára ezeket a kijelentéseket. Aztán ő maga kísérletezik ezzel és a családja is ezekkel a kijelentésekkel, aztán később megtanítja másoknak is. Az emberek pedig elképesztő imaválaszokat kapnak ezeken keresztül. Elmondtad, hogy az egyik nagyon fontos része a bűnbánatra jutásnak és a megtérésnek, az amiatt van, hogy van az atyafiaknak egy vádlója.

***DAVID:*** *Igen, szóval, amikor te a Mennyei Bíróságra mész nagyon sokszor ott van az a kis hang, mely belesúgja a füledbe, hogy nem vagy tökéletes. Ezt és ezt tetted vagy mondtad és nagyon sokszor azt mondod, igen ezt mondtam és akkor nem imádkozhatok. És az atyafiak vádlója folyamatosan vádol, hogy ne érezd magad bátornak arra, hogy a trónszék, Isten trónja elé járulj, de az Igaz Bíró, aki ott ül a Mennyei Bíróság trónján, azt mondja: „Bocs ördög ez az evidencia, vagy bizonyíték nem használható fel ezen a bíróságon, mert már ebből megtérés és bűnbánatra jutás történt. Szóval, amikor megtérsz a bűneidből, bűnbánatra jutsz ez egy olyan dolog, hogy Isten nem csupán megbocsájtja azokat a bűnöket, hanem felhatalmazást kapsz arra is, hogy a Mennyei Bíróságon ezután az imáid megválaszolásra kerüljenek.*

**SID:** Amit nagyon szeretek David Herzoggal kapcsolatban, hogy azt mondja, úgy tudunk a Mennyhez igazodni, hogy benne élünk a dicsőségben. Azt mondja: „Bármi, amit ő meg tud tenni, azt te még jobban meg tudod tenni.” Tehát te magad is igazodni tudsz a Mennyhez. Te magad is benne tudsz élni a dicsőségben. Ha már arról beszélünk, hogy igazodni tudunk a Mennyhez, nagyon sokunkat megraboltak, kifosztottak az igazi DNS-ünkből és rossz dolgokkal töltötték ezt meg. Például elmész az orvoshoz, aki azt mondja, hogy szívproblémád van, genetikai okokból vagy nagyon sokunkat megrabolt az ellenség az áldásokból, azért mert az őseink ezt és ezt tették és ezeket úgymond átadták nekünk. Van itt egy elképesztő koncepció, magyarázd ezt el!

***DAVID:*** *Igen, a DNS és a vér rendelkezik memóriával, emlékezőképességgel. Igen, emlékszik például a betegségekre és a bűnökre. Látod az embereknek, akiknek például elváltak a szüleik ők is átmennek ezeken. Tehát például, ha összetört családokból származnak nem fedezik azt fel, hogyha megtöröd a családi vonalban levő átkokat, ezután oda kell menned az Úrhoz azt mondva: „most pedig Uram, szabadítsd fel az összes áldást, amit az őseimen keresztül kaphatok! Például meg akarom kapni az ő bölcsességüket, az ajándékaikat, a talentumaikat, a képességeiket és a jó dolgoknak az öröklését”. Amikor így kezdesz el imádkozni, hirtelen elkezdenek dolgok történni. Például olyan képességekre teszel szert, melyek nem voltak azelőtt jelen, vagy pedig ott szunnyadtak mélyen, és azok hirtelen elkezdenek működni. Elkezded hirtelen megérteni az üzletek, bizniszek működését. Nagyon gyorsan elkezdesz tanulni nyelveket, természetes szinten is és szellemi szinten is ajándékokra teszel szert. Elképesztő dolgok tudnak történni.*

**SID:** Vannak olyan barátaim, akiknek óriási elméjük van, lángelmék vagy vannak zenészek. Vannak olyanok, akik nagyon könnyen tanulnak idegen nyelveket. Tehát azt mondod ezzel, hogy lehetséges az, hogy jó géneket örököljenek azáltal, hogy átrendeződik a DNS-ük?

***DAVID:*** *Így van! Vannak idők, amikor egyáltalán nem vagy egy bizonyos területen megáldva vagy nincsenek ajándékaid azon a területen és megtöröd a vérvonaladon keresztüli átkokat és fölszabadítod a vérvonaladon keresztüli áldásokat a Jézus vérén át. Akkor hirtelen elkezdenek olyan képességek működni, amelyek nem voltak ott azelőtt. El voltak rejtve a DNS-edben, de nem voltak egészen addig felszabadítva. Például így kezdtem el nagyon gyorsan megtanulni idegen nyelveket, melyek azelőtt nem mentek és most pedig egyszerűen elkezdtem megérteni az orosz nyelvet, a németet és néhány héten belül három-négy nyelvet is képes voltam beszélni, még hozzá úgy hogy rendesen beszélgetni tudtam ezeken az idegen nyelveken. Azelőtt pedig egy örökkévalóság volt ezeket megtanulni. Tehát még az IQ szintem is megnőtt, valami történt!*

**SID:** Ez nagyon jól hangzik!

***DAVID:*** *Úgy értem, lehet, hogy az akcentusom nem tökéletes, de nagyon gyorsan megtanulom a nyelveket. Steffany, a feleségem emlékeztet engem ilyenkor, hogy Dániel pont ilyen volt. Isten megmutatta neki, hogy az IQ szintünk emelkedik a dicsőségben, mivel Dániel is tízszer okosabb volt és bölcsebb volt más embereknél, akik ott voltak a király palotájában, pedig nem tanult többet náluk. Isten volt, aki nagyobb bölcsességet, megértést és hozzáértést adott neki, tehát még az IQ szinted is felemelkedik a dicsőségben!*

**SID:** *Mesélj nekem Izraelről! Mit látsz, mi történik most ott?*

***DAVID:*** *Azt látom, hogy Izraelben elkezdődött és tovább fog folytatódni egy masszív mozgalma Istennek, amit Ébredésnek nevezünk. Nagyon sok izraeli ember jön most a Messiáshoz, a Zsidók Királyához, Yeshuahoz és ez már elkezdett megtörténni. Én is látom ezt és te is látod ezt. Látom, hogy több százak jönnek az Úrhoz. Nemrégiben hatszázan tértek meg, valami nagy dolog történik most. Igen vannak háborúk és háborúk hírei és ez mindig is így lesz. Akkor is Istennek egy óriási mozdulása van ott. Lehet, hogy sötétebbnél sötétebb időkbe lépünk be, de az izraeliek felfedezik azt, hogy „váo, egyetlen reménységünk Istenben van”, és nagyon sokan fordulnak ezekben az utolsó időkben az Úrhoz.*

**SID:**Tudod, engem ez emlékeztet Isten dicsőségfelhőjére, mely követte a hébereket ott a pusztában. Hiszem, hogy az emberek szó szerint meglátják ott Izraelben a dicsőség felhőjét. Pont úgy fognak Őhozzá futni, mint Pensacolában, Floridában, Torontóban és más ébredésekben. Így fognak futni Izraelbe nem csupán azért, hogy ott üdüljenek, hanem Isten dicsősége miatt fognak oda menni. Imádkoznál most azért, hogy leszálljon Isten dicsősége mindazokra, akik néznek bennünket??!!

***DAVID:*** *Igen! Ha most nézel bennünket, azt mondom, Istenem hozd el a dicsőséged és emeld fel most a kezed s csukd be a szemed és csak fogadd ezt el. Isten dicsőségének jelenléte árassza most el a szobádat, az autódat, a tévékészülékedet, bárhol is vagy hadd árasszon el most téged, hadd töltsön most be teljesen. Uram nyisd meg a Mennyeket, hogy dicsőséged elárassza mindazok életét, akik néznek most bennünket a Yeshua nevében! A testedben minden egyes sejt, a DNS-ed, a csontjaid, a velőid, hadd robbanjon most benned, hadd szálljon le rád a dicsőség felhője ebben a pillanatban a Yeshua nevében.*

**SID:**David, nagyon sok barátom van, akik úgy látják manapság a világot, hogy minden a pusztulásról, a romlásról, a nyomorúságról szól. A gazdaság teljesen széthullik, bombáznak, terroristák vannak és szörnyűséges dolgok, de aztán vannak más barátaim, akik pedig azt mondják, hogy a legnagyobb kiáradása történik most a Szent Szellemnek világszerte, amit valaha is láttak azelőtt. Hogyan lehetséges az, hogy Isten prófétái ennyire két különböző két szélsőséges látásban vannak?

***DAVID:*** *Ez pont ugyanolyan, hogy azt mondom: „Hogy én, és az én házam népe az Urat szolgáljuk.” Egyiptom a legrosszabb állapotban volt és megrázatott, amikor Isten kivezette népét Egyiptomból. Azonban a gazdagságot átfordította és átadták nekik és Isten dicsősége jelekben és csodákban megjelent népén. Szóval vannak dolgok, amik a földre jönnek, de minden nézőpont kérdése. A kérdés az, hogy melyik perspektívából látod ez? Pozitív vagy a negatív oldalról, mert egy csatában teszel dolgokat, ahol nagyon sok ember megtér. Tehát egy evangélista számára ezek az idők nagyszerű idők, de az Úr megmutatta nekem, hogy pontosan olyan időkbe lépünk be, mint amikor az Elizeus szolgája megremegett, megingott az asszír hadsereg előtt. Természetes szinten, ha Amerika helyzetét nézzük, látunk rossz dolgokat, terveket kibontakozni, de csupán ezekre tekintesz, vagy pedig a Harmadik Mennyben levő beszélgetéseket hallgatod a Második Mennyben levő beszélgetések helyett? Hogyha betekintést nyersz az ellenség háborús szobájába megláthatod, hogy mit tervez az ellenség. Annyira elbírsz olyankor merülni a részletekben, hogy nem mész magasabbra a prófétikus Harmadik Mennyben való beszélgetés meghallására, ahol valójában Isten háborús termébe mennél be és azt mondanád olyankor: „Igen, az ellenség ezt tervezi, de itt van az, ahogy ezt meg fogjuk akadályozni.” Isten azt mondja, hogy van az a terv, hogy hogyan foglak megáldani. Hogy hogyan fogok még több embert megtérésre juttatni. Szóval igen, jön a megrázatás, de nekünk nem szabad félnünk, ha Istennel megfelelően állunk, mert akkor Isten természetfeletti módon fog bennünket használni és megvédelmezni.*

**SID:** Ez mindent megmagyaráz, mert hiszem, ha még a Második Mennyből levő beszélgetést is hallják meg emberek, én nem erre fogok figyelni. Én azt hallom, hogy jön az ébredés, a dicsőség, a csodák, a teremtő csodák, mert én a Harmadik Mennyből akarok hallani és senki mástól sem.